# תרגיל מפות

## 

## מרכיבי תפיסה:

* כפר שלם
* שפה משותפת
* הצורך בתפיסה חינוכית

## רשימת ציוד והיערכות מקדימה נדרשת

* דפים רגילים לצייר עלייהם מפה
* לוחות/מצע קשיח שיהיה נח לצייר את המפות
* טושים או עפרונות צבעוניים
* חפץ להחביא (כדור קטן, מנעול, עוגן...)

**מטרות המשחק:**

* לעורר שיח אודות מפת הדרכים החינוכית שלנו. האם היא קיימת? האם היא ברורה לכולם? מתי נזדקק למפה חינוכית? אילו פרטים חשוב לנו שיופיעו בה?
* **המסר העיקרי הוא שקהילת חינוך זקוקה למפת דרכים חינוכית לאורה היא פועלת, מפה אשר מבטאת שפה משותפת, קודים ומונחים ברורים, רעיונות משותפים וקווים מנחים לעבודה.**

**מהלך תרגיל המפות:**

נתחלק לקבוצות בנות 4-5 משתתפים. כל קבוצה מקבלת דף חלק- צבעים וחפץ. המשימה היא להחביא את החפץ במרחב הכפר/ביה"ס/בסיס ולשרטט מפה שמובילה לחפץ. יש לציין גבולות גיזרה של תא השטח בו מחביאים את החפץ על מנת למנוע בזבוז זמן על ידי קבוצה שתחליט להגדיל ראש וללכת מאוד רחוק. נבקש מהמשתתפים להחביא את החפץ בנקודה מאתגרת כלומר, לא בנקודה בולטת מידי ומצד שני לא לחפור בור ולקבור את החפץ. בתום הזמן כל הקבוצות חוזרות לנקודת ההתחלה כשבידן מפה משורטטת **(25 דק')**. בשלב הבא יחליפו הקבוצות את המפות ויביאו את החפץ בזמן המהיר ביותר **(10דק')**

**שאלות לדיון ועיבוד:**

**המפה הפיזית בתרגיל היא מטפורה למפה החינוכית המשותפת שלנו/ תפיסת החינוך שלנו.**

**שאלה כללית לצוות: מה קורה לנו במשחק?**

מה עזר לי במפה? מה הקשה עלי? (אפשר לכתוב על הלוח) למשל: יותר/פחות מידי פרטים, המפה ברורה למי שמשרטט אבל לא למנווט, פרט נוף בולט שעזר להתמצא, המטרה הייתה מאוד ברורה לכן לא היה צורך בפירוט של הדרך, דינמיקה קבוצתית שעזרה או הקשתה על עמידה במשימה.

**שאלות אפשריות לצוות:**

**האם יש אצלנו מפת דרכים?**

**מתי זה מכביד ומיותר מתי זה מקל ועוזר?**

**אותנטיות מול משנה סדורה ושיטה. האם זה שלי? איך זה הופך לשלי גם כשאני חדש בקהילה? איך זה מתרענן ולא הופך למפה דהוייה/לא מעודכנת שהמאמץ לפענח אותה מכביד על העשייה?**

**באילו מצבים אנחנו מרגשים צורך במפה כזו?**

אחת הפעולות הראשונות שעושים לפני יציאה לניווט "אמיתי" , הוא לימוד עוגנים בגזרה. הכוונה לנקודות בולטות מאוד אשר עוזרות לנו להתמצא גם במקרה של בירבור, למשל אנטנה מאירה אותה רואים מכל נקודה בגזרה, הר גבוה, אורות של ישוב וכו'. באופן דומה, פעמים רבות במהלך העבודה החינוכית אנו נתקלים באתגרים ובדילמות מורכבות, מה הם העוגנים אשר עוזרים לנו למצוא את הדרך? כיצד נדע שאנו בכיוון הנכון?

לסיכום: תפיסת חינוך דרך כפר שמוצגת בתרשים – מפה, היא למעשה מפת דרכים חינוכית שנבנתה בשדה החינוכי ומאפשרת לבחון את העשייה החינוכית היומיומית, לשכלל אותה. התפיסה לא מסמנת מסלול אחד אלא מושתת על חופש תנועה. הכרות עם כשלים מובנים לצד יעדים ותמרורים.